**Samsung Galaxy S20**, ֆաբլեթների շարքին պատկանող սմարթֆոն մշակված և թողարկված Samsung Electronics-ի կողմից, դասվում է Galaxy S-ի շարքին։ Սմարթֆոնը համարվում է Galaxy S10-ի հաջորդը և այն ցուցադրվեց Samsung's Galaxy Unpacked միջոցառման ընթացքում 2020 թվականի փետրվարի 11-ին։

S20 շարքը բաղկացած է Galaxy S20 և Galaxy S20+ մոդելներից, որոնք իրարից տարբերվում են էկրանի չափերով, ինչպես նաև կա ավելի հզոր մոդելը, որը կրում է Galaxy S20 Ultra անունը։ Նախորդ մոդելից հիմնական տարբերությունն այն է, որը այս սմարթֆոնի էկրանի թարմացումների հաճախականությունը հասել է 120 Հց և կատարելագործվել է տեսախցիկների համակարգը, այս մոդելը ունակ է նկարել 8K տեսահոլովակ, ինչպես նաև ունակ է կատարելու 30-100x պատկերի մեծացում կախված մոդելից։

ԱՄՆ-ում սմարթֆոնը հանվեց վաճառքի մարտի 6-ին, իսկ Եվրոպայում սմարթֆոնը հասանելի դարձավ մարտի 13-ին։ Galaxy S20, S20+ և S20 Ultra-ի գները սկսում է՝ $999, $1199 և $1399։

Սա առաջին սմարթֆոնն է, որը ստացել է արագ լիցքավորման սերտիֆիկատ USB Implementers Forum-ի կողմից։

Պատմություն
-----------

Սկզբնական շրջանում ընթադրվում էր, որ սմարթֆոնը կկրի հաջորդական Galaxy S11 անունը։ Սակայն 2020 թվականի հունվարին տեղի ունեցավ տեղեկության հոսք և պարզ դարձավ, որ նոր սմարթֆոնը կներկայանա Galaxy S20 անունով։ Բացի դա, սկսվեց տարածվել նոր սմարթֆոնի տեխնիկական տվյալները, դիզայնը, անգամ պարզ դարձավ թողարկման ամսաթիվը։ Լայքեր Մաքս Ուայնբախը սմարթֆոնը ստացավ թողարկումից մեկ ամիս առաջ, և հաստատեց այն ամենը ինչը քննարկվում էր համայնքի կողմից։ Մեկնաբանները փետրվարին մոտ նշեցին, որ այն ինչ կազմակերպությունը պատրաստվում է ցուցադրել արդեն հայտնի է։

Դիզայն
------

Galaxy S20 շարքը ունի նույն կառուցվածքը ինչ Samsung Galaxy Note 10-ը։ Սմարթֆոնները օժտված են Infinity-O էկրանով, որի վերին կենտրոնական մասում առանձացված է շրջանագիծ նախատեսված դիմային տեսախցիկի համար։ Ի տարբերություն Galaxy S շարքի մյուս մոդելների, հիմնական տեսախցիկները տեղակայված չեն կենտրոնական մասում, այլ առանձնացված են վերևին անկյունում, ինչպես iPhone 11 և Pixel 4։ S20 և S20+ տեղադրված է համապատասխանաբար երեք կամ չորս տեսախցիկ, այն դեպքում երբ S20 Ultra-ի վրա տեղադրված է 4 տեսախցիկ։ Սմարթֆոնների համար հասանելի է չորս գույն՝ վարդագույնն, կապույտ, տիեզերական մոխրագույն և տիեզերական սև։ Տիզերական մոխրագույնը հասանելի է բոլոր չափերի համար, իսկ տիեզերական սևը սահմանափակ է և հասանելի է միայն S20+ և S20 Ultra-ի համար, կապույտը հասանելի է S20 և S20+ համար, և վարդագույնը, որը բացառիկ է S20-ի համար։

Հատկություններ
--------------

### Տեխնիկական

S20 բաղակացած է երեք սմարթֆոններից, որոնք ունեն տարբեր տեխնիկական բնութագրեր՝ S20-ի միջազգային տարբերակում տեղադրված է Exynos 990 պրոցեսսոր, իսկ ամերիկյան տարբերակում՝ Qualcomm Snapdragon 865։ Էկրանը՝ "Dynamic AMOLED" 1440p է, որ օժտված է HDR10+ տեխնոլոգիայով։ S20 և S20+ ունեն համապատասխանաբար 6․2 և 6․7 դյույմ անկյունագծով էկրան, իսկ S20 Ultra-ն՝ 6․9։ Էկրանների կողային մասերը ծալված են։ S20-ը ունի 8 ԳԲ օպերատիվ և 128 ԳԲ ներքին հիշողություն, S20+ 12 ԳԲ/256ԳԲ, իսկ S20 Ultra-ն 16 ԳԲ/512 ԳԲ և մինչև 1․5 ՏԲ ընդլայնելու հնարավորությամբ։ Կենսաչափական ընտրանքները շարունակում են մնալ նույնը S10-ի հետ համեմատած՝ ուլտրաձայնային մատնահետքի ընթերցիչ, որը տեղադրված է էկրանի ներսում։ S20, S20+ և S20 Ultra-ն ունեն 4000, 4500 և 5000 միլամպեր/ժամ տարողությամբ մարտկոցներ, որոնք ապահովում են արագ լիցքավորումը։ Բարելավել է նաև կապը, շնորհիվ նորագույն 5G ցանցի, սակայն ստանդարտ S20-ը չունի գերարագ ցանցի հետ մոդուլ և ապահովում է միայն «sub-6» 5G, իսկ աուդիոի համար նախատեսված միակցիչը բացակայում է բոլոր մոդելներում։ 

### Տեսախցիկ

Galaxy S20 շարքի տեսախցիկները էականորեն բարելավել են համեմատաբար նախորդի։ Սակայն S20 և S20+ հիմնական և գերլայն տեսախցիկների մեգափիքսելները շարունակում են մնալ նույնը, որոշակի բարելավումներ է կրել տելեօբեկտիվը։ Ինչպես լայնանկյուն օբյեկտիվները, այնպես էլ տելեօբյեկտիվները օգտագործում են հատուկ ընդունիչներ, որոնցով միավորում են փիքսելները դրանով, իսկ նկարը դարձնելով ավելի բարձր որակի, ինչպես նաև լայնանկյուն ընդունիչը օգտագործում է Nonacell տեխնոլոգիան, որը խմբավորում է 3x3 փիքսելները, սրա շնորհիվ լուսանկար է թափանցում ավելի շատ լույս։ Ինչպես նաև ներկայացվել է նոր Single Take ռեժիմ, որը թույլ է տալիս օգտատիրոջը ավտոմատ նկարել լուսանկարներ կամ տեսահոլովակներ տարբեր օբյեկտիվներով։ Բոլոր մոդելներն էլ ունակ են նկարել 8K 24fps տեսահոլովակ, որի րոպեի ծավալը կազմում է 600ՄԲ։

Բոլոր երեք մոդելներն էլ աշխատում են Android 10 օպերացիոն համակարգով։

Ծանոթագրություններ
------------------

1. ↑  «Samsung Galaxy S20, S20+, S20 Ultra: Price, Specs, Release Date»։ *Wired*։ ISSN 1059-1028։ Վերցված է 2020-02-11
2. ↑  Velazco Chris (փետրվարի 11, 2020)։ «Samsung Galaxy S20 series hands-on: 5G across the board (sort of)»։ *Engadget*։ Վերցված է փետրվարի 11, 2020
3. ↑  Amadeo Ron (փետրվարի 11, 2020)։ «Samsung’s Galaxy S20 is official, with bigger screens, higher prices»։ *Ars Technica*։ Վերցված է փետրվարի 11, 2020
4. ↑  Hiner Jason (փետրվարի 11, 2020)։ «With Galaxy S20 Ultra, Samsung takes the lead in 5G, zoom cameras, 8K, 120Hz and more»։ *CNET*։ Վերցված է փետրվարի 11, 2020
5. ↑  Ismail Adam։ «Galaxy S20 unveiled: Release date, price, specs and news»։ *Tom's Guide* (անգլերեն)։ Վերցված է 2020-02-11
6. ↑  Bohn Dieter (փետրվարի 11, 2020)։ «Samsung's Galaxy S20, Plus, and Ultra First Look: Cameras, 5G, and 120Hz Screens»։ *The Verge*։ Վերցված է փետրվարի 11, 2020
7. ↑  Knapp Mark։ «Samsung Galaxy S20 price and deals: here's where you can get it in the US»։ *TechRadar* (անգլերեն)։ Վերցված է 2020-02-12
8. ↑  Porter Jon (2020-02-25)։ «Samsung’s Galaxy S20 lineup is first to get USB certification for new fast charging tech»։ *The Verge* (անգլերեն)։ Վերցված է 2020-02-27
9. ↑  «Samsung Galaxy S20 is the first phone certified for USB fast charging»։ *Engadget* (անգլերեն)։ Վերցված է 2020-02-27
10. ↑  Dolcourt Jessica։ «Galaxy S20 vs Galaxy S11: Samsung's rumored name change makes my head spin»։ *CNET* (անգլերեն)։ Վերցված է 2020-02-11
11. ↑  Heisler Yoni (2020-02-01)։ «Samsung’s full Galaxy S20 lineup just leaked in a real-life photo»։ *BGR* (անգլերեն)։ Վերցված է 2020-02-11
12. ↑  «Here's tons of Samsung Galaxy S20 marketing material if you haven't seen enough»։ *Android Authority* (en-US)։ 2020-02-10։ Վերցված է 2020-02-11
13. ↑  McCann John։ «Samsung Galaxy S20 release date, price and everything you need to know»։ *TechRadar* (անգլերեն)։ Վերցված է 2020-02-11
14. 1 2  «Specs | Samsung Galaxy S20, S20+ & S20 Ultra»։ *The Official Samsung Galaxy Site* (անգլերեն)։ Վերցված է 2020-02-11
15. ↑  «Samsung skips nine numbers, announces the Galaxy S20»։ *TechCrunch* (en-US)։ 2020-02-11։ Վերցված է 2020-02-12
16. ↑  Welch Chris (փետրվարի 11, 2020)։ «Samsung’s regular Galaxy S20 doesn’t support ultra-fast 5G»։ *The Verge*։ Վերցված է փետրվարի 11, 2020
17. ↑  Swider Matt (փետրվարի 11, 2020)։ «Hands on: Samsung Galaxy S20 review»։ *TechRadar*։ Վերցված է փետրվարի 11, 2020
18. ↑  «Samsung’s 108Mp ISOCELL Bright HM1 Delivers Brighter Ultra-High-Res Images with Industry-First Nonacell Technology»։ *Samsung Newsroom*։ փետրվարի 12, 2020։ Վերցված է փետրվարի 12, 2020
19. ↑  Porter Jon (2020-02-12)։ «Shooting 8K videos on the Galaxy S20 requires 600MB per minute»։ *The Verge* (անգլերեն)։ Վերցված է 2020-02-12

Արտաքին հղումներ
----------------

* Պաշտոնական կայք